«Տէրը մեզ կը հրաւիրէ ունկնդրութեան ու սպասումի վարուելակերպի մը, որովհետեւ Աստուծոյ շնորհքը կը ներկայանայ անակնկալ կերպով ու երբեք մեր սպասումներուն չի համապատասխաներ» ըսաւ Սրբազան Քահանայապետը եւ ակնարկեց Քալքութայի Մայր Թերեզային, որ աղօթքով ու բարի գործերով սքանչելիքներ կատարեց։ «Ան օրինակ է նաեւ մեզի համար, եւ պէտք է որ մենք եւս բանանք մեր սիրտն ու միտքը, ընկալելու համար աստուածային իրողութիւնները. Այս կը նշանակէ հաւատք ունենալ, հաւատքի պակասը արգելք է Աստուծոյ շնորհքին ու շատ մը մկրտեալներ այսօր կ՛ապրին այնպիսի ձեւով որ կարծես Քրիստոս գողութիւն չունենար» նշեց Նորին Սրբութիւնը հաստատելով թէ «ամէն մէկ քրիստոնեայ կանչուած է խորացնելու իր այս պատկանելութիւնը՝ կեանքի եղբայրսիրութեան արարքներով վկայելով զայն» ապա խորհրդածութիւնը եզրափակեց հայցելով Սուրբ Կոյսին բարեխօսութիւնը որպէսզի օգնէ մեզի, բացուելու Աստուծոյ շնորհքին, Անոր ճշմարտութեան ու Անոր բարութեան եւ ողորմութեան առաքելութեան։